
Работя в супермаркет, като договора, който подписах беше на 4ч първоначално ( а реално работех 5). Тази година съм стажантка и не мога да ходя цяла седмица, а ходя примерно от 7 работни дни 3 едната седмица и 4 другата, но на цели 8 часови смени. Още една колежка имаше така, но тя идваше 1-2 пъти, по-рядко 3, като караше предимно 10-12ч смени. Понеже една колежка искала да напуска, намериха друга касиерка, но другата колежка каза, че остава . Шефката е казала, че ставаме много и трябва да махнат тези, които не са на редовни цели седмици. Управителката ми казва, че не само мен, ами и другата колежка ще освобождават.  

И ми казват днес ти е последна смяна. Имам ли право на изпитателен срок? Попитах за поне докрая на месеца да изкарам още някоя смяна, но ми отказаха. А аз съм студентка, имам и наем да плащам, сметки, да не говорим и джобни че ми трябват…  

Беше много нечестно това спрямо мен, колежката я оставиха. А тя работи на друга основна работа.  

Чудя се дали да се разправям с шефката или просто да оставя така нещата? Но в договора ми изрично пише, че имам изпитателен срок, еднакъв и за двете страни в срок от 30 дни. 


 

Предизвестие в едномесечен срок-имам ли право?
==============================================

 

Препоръчвам да коментирате въпроса и да се консултирате с адвокат, специалист по трудово право, който да прегледа трудовият Ви договор. С консултации във форум може и да не получите съвсем точна информация. Както посочвате, изпитателният срок е изтекъл.


Поздрави,  

адв. Николина Митова  

тел. 0898 303092




Аз съм подписала договора на 29.02., изпитателния срок е 6 месеца.  

По договор съм на 4ч работен ден, така работех няколко месеца, след това работех на цели смени цялото лято и от септември работех примерно 3-4 дни в седмицата. Не ми се полага предизвестие ми казват, защото в договора ми пише, че съм на 5 работни дни в седмицата. Ако може някъде да Ви изпратя договора да го погледнете?




За точен и коректен отговор следва да се прегледа трудовият Ви договор, но ако е с изпитателен срок, уговорен в полза на работодателя, същият може да го прекрати по всяко време без да посочва основание за това. В случай че се касае за 30 дневно предизвестие, тъй като не става ясно от описаното от Вас, при неспазването му, работодателят Ви дължи обезщетение в размер на едно брутно трудово възнаграждение.


Поздрави  

адв. Николина Митова  

тел. 0898 303092


